गाजियाबाद: पहले बच्चों का किया मर्डर, फिर पत्नी और बिजनेस पार्टनर संग लगाई 8वीं मंजिल से छलांग, आर्थिक तंगी से था परेशान  
इंदिरापुरम में हत्या और खुदकुशी करने का एक मामला सामने आया
आर्थिक तंगी से परेशान शख्स ने अपने दो बच्चों की गला दबाकर हत्या की
पत्‍नी और बिजनेस पार्टनर के साथ छत से कूद गया शख्‍स
इंदिरापुरम के वैभव खंड के कृष्णा सोसायटी में मंगलवार सुबह पांच लोगों की मौत से अफरातफरी मच गई. दिल्ली के गांधी नगर में जींस का कारोबार करने वाले गुलशन बिजनेस में घाटा होने से काफी परेशान चल रहे थे. सोमवार रात पहले उन्होंने अपने दो बच्चों का कत्ल किया फिर अपनी पत्नी प्रवीण और बिजनेस पार्टनर संजना के साथ आठवीं मंजिल से छलांग लगा दी, जिसमें तीनों की मौत हो गई.
सोमवार की रात गुलशन ने जब अपने बच्चों का कत्ल किया फिर अपनी पत्नी के साथ आठवीं मंजिल से कूदा तो उसके साथ संजना ने भी आत्महत्या की. पहले पुलिस को लगा कि संजना गुलशन की दूसरी पत्नी है. लेकिन जब गुलशन के रिश्तेदार पहुंचे तो उन्होंने बताया कि गुलशन के जींस कारोबार में संजना उसकी पार्टनर थी. संजना ने भी बिजनेस बढ़ाने के लिए गुलशन को कई लोगों से पैसा कर्ज पर दिलवाया था. यही वजह है कि गुलशन और संजना दोनों पर लिया गया कर्ज वापस करने का दबाव था.